ddrg/super_eurlex huggingface dataset:
DA Den Europæiske Unions Tidende C 267/57

Dom afsagt af Retten i Første Instans den 16. september 2009 — Pigasos Alieftiki Naftiki Etaireia mod Rådet og Kommissionen

(Sag T-162/07) (1)

(Ansvar uden for kontraktforhold - toldunion - bevis for fællesskabskarakter af produkter som hidrører fra havfiskeri - fremlæggelse af bestemte dokumenter som bevis umulig - tilstrækkeligt kvalificeret tilsidesættelse af en bestemmelse, der tillægger borgerne rettigheder - Fællesskabets ansvar når dets organer ikke har udvist retsstridig adfærd)

2009/C 267/98

Processprog: græsk

Parter

Sagsøgere: Pigasos Alieftiki Naftiki Etaireia (Moschato, Grækenland) (ved dikigori N. Skandamis og E. Perakis)

Sagsøgte: Rådet for Den Europæiske Union (først ved F. Florindo Gijón og M.-M. Joséphidès, derefter ved F. Florido Gijón og M. Balta, som befuldmægtigede), og Kommissionen for De Europæiske Fællesskaber (først ved E. Cujo, S. Schønberg og M. Konstantinidis, derefter ved S. Schønberg og M. Patakia, som befuldmægtigede)

Sagens genstand

Søgsmål med påstand om erstatning for det tab, som sagsøgeren angiveligt har lidt som følge af den omstændighed, at Rådet og Kommissionen ikke har vedtaget bestemmelser, der giver en medlemsstats toldmyndigheder mulighed for at acceptere andre dokumenter som bevis for fællesskabskarakteren af produkter, som hidrører fra havfiskeri, end T2M-formularen, som er foreskrevet i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (EFT L 253, s. 1).

Konklusion

1) Rådet for Den Europæiske Union og Kommissionen for De Europæiske Fællesskaber frifindes.

2) Pigasos Alieftiki Naftiki Etaireia betaler sagens omkostninger.

(1) EUT C 155 af 7.7.2007.
DA Den Europæiske Unions Tidende C 267/58

Dom afsagt af Retten i Første Instans den 29. september 2009 — Thomson Sales Europe mod Kommissionen

(Forenede sager T-225/07 og T-346/07) (1)

(Toldunion - import af farvefjernsynsmodtagere fremstillet i Thailand - fritagelse for importafgifter - åbenbar forsømmelighed - manglende efteropkrævning af importafgifter - annullationssøgsmål - akt, der indeholder et klagepunkt - afvisning)

2009/C 267/101

Processprog: fransk

Parter

Sagsøger: Thomson Sales Europe (Boulogne-Billancourt, Frankrig) (ved avocats F. Goguel og F. Foucault)

Sagsøgt: Kommissionen for De Europæiske Fællesskaber (i sag T-225/07 ved X. Lewis, H. van Vliet og S. Schønberg, og i sag T-364/07 ved X. Lewis og M. Patakia, som befuldmægtigede)

Sagens genstand

I sag T-225/07, påstand om annullation af Kommissionens beslutning REM nr. 03/05 af 7. maj 2007, hvori det over for de franske myndigheder fastslås, at det ikke var berettiget at fritage de farvefjernsynsmodtagere fremstillet i Thailand, der var omfattet af deres anmodning af 14. september 2005, for importafgifter, og i sag T-364/07, påstand om annullation af Kommissionens skrivelse af 20. juli 2007 for så vidt som sagsøgerens anmodning om at blive fritaget for at efteropkræve importafgifter ikke imødekommes.

Konklusion

1) Kommissionen for De Europæiske Fællesskaber frifindes.

2) Thomson Sales Europe bærer sine egne omkostninger og betaler Kommissionens omkostninger.

(1) EUT C 211 af 8.9.2007.
Rettens dom af 6. maj 2010 — Comune di Napoli mod Kommissionen

(Sag T-388/07) (1)

(EFRU - nedsættelse af en finansiel støtte - bymæssigt pilotprojekt med henblik på at oprette et netværk af telematiske pladser i Napoli - begrebet uregelmæssighed - støtteberettigede udgifter)

(2010/C 161/59)

Processprog: italiensk

Parter

Sagsøger: Comune di Napoli (Italien) (ved avocats F. Sciaudone, G. Tarallo, G. Pizza og R. Sciaudone)

Sagsøgt: Europa-Kommissionen (ved L. Flynn, som befuldmægtiget, bistået af avocat A. Dal Ferro)

Sagens genstand

Dels en påstand om annullation af Kommissionens beslutning K(2007) 3893 af 8. august 2007, hvorved den nedsatte den støtte fra Den Europæiske Fond for Regionaludvikling (EFRU), som i henhold til artikel 10 i forordning (EØF) nr. 4254/88 som ændret ved forordning nr. 2083/93 var blevet tildelt byen Napoli (Italien) ved Kommissionens beslutning PH/1997/2761 om godkendelse af støtte fra EFRU inden for rammerne af det bymæssige pilotprojekt nr. 97.05.29.002; dels en påstand om erstatning for det tab, som sagsøgeren har hævdet at være blevet påført som følge af vedtagelsen af den anfægtede beslutning.

Konklusion

1) Europa-Kommissionen frifindes.

2) Comune di Napoli betaler sagens omkostninger.

(1) EUT C 283 af 24.11.2007.
DA Den Europæiske Unions Tidende C 148/26

Rettens dom af 15. april 2010 — Cabel Hall Citrus mod KHIM — Casur (EGLÉFRUIT)

(Sag T-488/07) (1)

(EF-varemærker - ugyldighedssag - EF-ordmærket EGLÉFRUIT - det ældre EF-ordmærke UGLI og det ældre nationale figurmærke UGLI Fruit - but the affliction is only skin deep - relativ registreringshindring - ingen risiko for forveksling - artikel 8, stk. 1, litra b), og artikel 52, stk. 1, litra a), i forordning (EF) nr. 40/94 (nu artikel 8, stk. 1, litra b), og artikel 53, stk. 1, litra a), i forordning (EF) nr. 207/2009))

2010/C 148/46

Processprog: engelsk

Parter

Sagsøger: Cabel Hall Citrus Ltd (George Town, Grand Cayman, Caymanøerne) (ved barrister C. Rogers)

Sagsøgt: Kontoret for Harmonisering i det Indre Marked (Varemærker og Design) (ved D. Botis, som befuldmægtiget)

Den anden part i sagen for appelkammeret ved Harmoniseringskontoret og intervenient ved Retten: Casur S. Coop. Andaluza (Viator, Spanien)

Sagens genstand

Påstand om annullation af afgørelse truffet den 19. september 2007 af Første Appelkammer ved Kontoret for Harmonisering i det Indre Marked (Varemærker og Design) (sag R 293/2007-1) vedrørende en indsigelsessag mellem Cabel Hall Citrus Ltd og Casur S. Coop. Andaluza.

Konklusion

1) Kontoret for Harmonisering i det Indre Marked (Varemærker og Design) frifindes.

2) Cabel Hall Citrus Ltd betaler sagens omkostninger.

(1) EUT C 64 af 8.3.2008.
DA Den Europæiske Unions Tidende C 113/39

Rettens dom af 18. marts 2010 — Grupo Promer Mon Graphic mod KHIM — PepsiCo (Gengivelse af et cirkelformet reklameunderlag)

(Sag T-9/07) (1)

(EF-design - ugyldighedssag - registreret EF-design, der gengiver et cirkelformet reklameunderlag - tidligere EF-design - ugyldighedsgrund - modstridende design - andet helhedsindtryk foreligger ikke - begrebet »strider mod« - det omhandlede produkt - designerens grad af frihed - informeret bruger - artikel 10 og artikel 25, stk. 1, litra d), i forordning (EF) nr. 6/2002)

2010/C 113/61

Processprog: engelsk

Parter

Sagsøger: Grupo Promer Mon Graphic, SA (Sabadell, Spanien) (ved avocat R. Almaraz Palmero)

Sagsøgt: Kontoret for Harmonisering i det Indre Marked (Varemærker og Design) (KHIM) (ved A. Folliard-Monguiral, som befuldmægtiget)

Den anden part i sagen for appelkammeret ved Harmoniseringskontoret og intervenient ved Retten: PepsiCo, Inc. (New York, De Forenede Stater) (ved avocats E. Armijo Chávarri og A. Castán Pérez-Gómez)

Sagens genstand

Påstand om annullation af afgørelse truffet den 27. oktober 2006 af Tredje Appelkammer ved Kontoret for Harmonisering i det Indre Marked (Varemærker og Design) (sag R 1001/2005-3) vedrørende en indsigelsessag mellem Grupo Promer Mon Graphic, SA og PepsiCo, Inc.

Konklusion

1) Den afgørelse, der blev truffet den 27. oktober 2006 af Tredje Appelkammer ved Kontoret for Harmonisering i det Indre Marked (Varemærker og Design) (KHIM) (sag R 1001/2005-3), annulleres.

2) Harmoniseringskontoret og PepsiCo, Inc. bærer deres egne omkostninger og betaler de omkostninger, der er afholdt af Grupo Promer Mon Graphic, SA i forbindelse med sagen for Retten.

3) Harmoniseringskontoret og PepsiCo bærer deres egne omkostninger og betaler de omkostninger, der er afholdt af Grupo Promer Mon Graphic i forbindelse med sagen for appelkammeret.

(1) EUT C 56 af 10.3.2007.
DA Den Europæiske Unions Tidende C 113/40

Rettens dom af 18. marts 2010 — KEK Diavlos mod Kommissionen

(Sag T-190/07) (1)

(Finansiel støtte inden for rammerne af informationsprogrammet for den europæiske borger (PRINCE) - projekt vedrørende forberedelsen af skoleelever til indførelse af euroen - beslutning vedrørende krav om tilbagebetaling af ydet forskud - begrundelsespligt - fejlskøn)

2010/C 113/63

Processprog: græsk

Parter

Sagsøger: KEK Diavlos (Athen, Grækenland) (ved advokat D. Chatzimichalis)

Sagsøgt): Europa-Kommissionen (ved M. Condou-Durande og S. Petrova, som befuldmægtigede, bistået af advokat E. Politis)

Sagens genstand

Påstand om annullation af Kommissionens beslutning K(2006) 465 endelig af 23. februar 2006 vedrørende krav om tilbagebetaling af et forskud plus morarenter, der var ydet i henhold til en kontrakt om finansiel støtte indgået inden for rammerne af programmet PRINCE med henblik på et projekt benævnt »The EURO — Its genuine and essential impact on schoolchildren« (Eurogenesis) vedrørende forberedelsen af skoleelever til indførelsen af euroen.

Konklusion

1) Sagsøgte frifindes.

2) KEK Diavlos betaler sagens omkostninger.

(1) EUT C 211 af 8.9.2007.
DA Den Europæiske Unions Tidende C 80/23

Rettens dom af 9. februar 2010 — Evropaïki Dynamiki mod Kommissionen

(Sag T-340/07) (1)

(»Voldgiftsklausul - »eContent-programmet« - kontrakt vedrørende et projekt til sikring af en maksimal effektivitet af programmet og den størst mulige deltagelse af målgrupperne - misligholdelse af kontrakten - opsigelse af kontrakten«)

2010/C 80/39

Processprog: engelsk

Parter

Sagsøger: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved avocat N. Korogiannakis)

Sagsøgt: Europa-Kommissionen (ved E. Manhaeve, som befuldmægtiget, bistået af avocats D. Philippe og M. Gouden)

Sagens genstand

Søgsmål anlagt i medfør af artikel 235 EF, 238 EF og 288 EF med påstand om, at Kommissionen yder erstatning for tabet som følge af dens manglende overholdelse af kontraktlige forpligtelser i forbindelse med udførelsen af aftalen EDC-53007 EBO/27873 vedrørende projektet »e-Content Exposure and Business Opportunities«.

Konklusion

1) Europa-Kommissionen frifindes.

2) Evropaïki Dynamiki — Proigmena Systimata Tilepikoinonion Pliroforikis kai Tilematikis AE betaler sagens omkostninger.

(1) EUT C 269 af 10.11.2007.
DA Den Europæiske Unions Tidende C 51/30

Dom afsagt af Retten den 20. januar 2010 — Sungro m.fl. mod Rådet og Kommissionen

(Forenede sager T-252/07, T-271/07 og T-272/07) (1)

(Ansvar uden for kontraktforhold - fælles landbrugspolitik - ændring af støtteordningen for bomuld - afsnit IV, kapitel 10a, i forordning (EF) nr. 1782/2003, indføjet ved artikel 1, nr. 20), i forordning (EF) nr. 864/2004 - annullation af de pågældende bestemmelser ved en dom afsagt af Domstolen - årsagsforbindelse)

2010/C 51/58

Processprog: spansk

Parter

Sagsøgere: Sungro SA (Córdoba, Spanien) (sag T-252/07), Eurosemillas SA (Córdoba) (sag T-271/07) og Surcotton SA (Córdoba) (sag T-272/07) (ved avocat L. Ortiz Blanco)

Sagsøgte: Rådet for Den Europæiske Union (ved M. Moore, A. De Gregorio Merino og A. Westerhof Löfflerova, som befuldmægtigede) og Europa-Kommissionen (ved L. Parpala og F. Jimeno Fernández, som befuldmægtigede, bistået af avocats E. Díaz-Bastien Lopez, L. Divar Bilbao og J. Magdalena Anda)

Sagens genstand

Påstande om erstatning i henhold til artikel 235 EF og artikel 288, stk. 2, EF for det tab, som sagsøgerne angiveligt har lidt som følge af vedtagelsen og anvendelsen i produktionsåret 2006/07 af afsnit IV, kapitel 10a, i Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (EUT L 270, s. 1), indføjet ved artikel 1, nr. 20, i Rådets forordning (EF) nr. 864/2004 af 29. april 2004 om ændring af forordning nr. 1782/2003 og om tilpasning heraf som følge af Den Tjekkiske Republiks, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af Den Europæiske Union (EUT L 161, s. 48), og annulleret ved Domstolens dom af 7. september 2006, Spanien mod Rådet (sag C-310/04, Sml. I, s. 7285).

Konklusion

1) Sagerne T-252/07, T-271/07 og T-272/07 forenes med henblik på dommen.

2) Rådet for Den Europæiske Union og Europa-Kommissionen frifindes.

3) Sungro SA, Eurosemillas SA og Surcotton SA bærer hver især deres egne omkostninger og betaler in solidum de af Rådet og af Kommissionen afholdte omkostninger.

(1) EUT C 211 af 8.9.2007.
DA Den Europæiske Unions Tidende C 89/14

Rettens dom af 3. februar 2011 — Italien mod Kommissionen

(Sag T-205/07) (1)

(Sprogordning - offentliggørelse på EPSO’s internetside af en anmodning om at tilkendegive interesse med henblik på oprettelse af en database over kandidater, der kan kontraktansættes - offentliggørelse på tre officielle sprog - artikel 12 EF og 290 EF - artikel 82 i ansættelsesvilkårene for de øvrige ansatte - forordning nr. 1)

2011/C 89/32

Processprog: italiensk

Parter

Sagsøger: Den Italienske Republik (ved B. Tidore, som befuldmægtiget, bistået af avvocato dello Stato P. Gentili)

Sagsøgt: Europa-Kommissionen (ved J. Currall og H. Krämer, bistået af advokat A. Dal Ferro)

Sagens genstand

Påstand om annullation af anmodningen om at tilkendegive interesse EPSO/CAST/EU/27/07 med henblik på oprettelse af en database over kandidater, der kan kontraktansættes til udførelse af forskellige hverv inden for Fællesskabets institutioner og agenturer EPSO/CAST/EU/27/07, der er offentliggjort på Det Europæiske Personaleudvælgelseskontors (EPSO’s) internetside den 27. marts 2007.

Konklusion

1) Anmodningen om at tilkendegive interesse EPSO/CAST/EU/27/07 med henblik på oprettelse af en database over kandidater, der kan kontraktansættes til udførelse af forskellige hverv inden for Fællesskabets institutioner og agenturer EPSO/CAST/EU/27/07, der er offentliggjort på Det Europæiske Personaleudvælgelseskontors internetside den 27. marts 2007, annulleres.

2) Den Italienske Republik og Europa-Kommissionen bærer deres egne omkostninger.

(1) EUT C 170 af 21.7.2007.
DA Den Europæiske Unions Tidende C 38/9

Rettens dom af 16. december 2010 — Systran og Systran Luxembourg mod Kommissionen

(Sag T-19/07) (1)

(Ansvar uden for kontraktforhold - udbud vedrørende udførelsen af et projekt om vedligeholdelse og sproglig udbygning af Kommissionens automatiske oversættelsessystem - et markedsført computerprograms kildekoder - overtrædelse af ophavsrettigheder - uberettiget videregivelse af knowhow - erstatningssøgsmål - ikke kontraktmæssig tvist - formaliteten - faktisk og reelt tab - årsagssammenhæng - skønsmæssig ansættelse af erstatningen)

2011/C 38/12

Processprog: fransk

Parter

Sagsøger: Systran SA (Paris, Frankrig) og Systran Luxembourg SA (Luxembourg, Luxembourg) (ved advokaterne J.-P. Spitzer og E. De Boissieu)

Sagsøgt: Europa-Kommissionen (først ved E. Montaguti og M.F. Benyon, derefter ved E. Traversa og E. Montaguti, som befuldmægtigede, bistået af advokaterne A. Berenboom og M. Isgour)

Sagens genstand

Påstand om erstatning for tab, som sagsøgerne hævder at have lidt som følge af uregelmæssigheder begået efter Kommissionens udbud vedrørende vedligeholdelse og sproglig udbygning af Kommissionens automatiske oversættelsessystem

Konklusion

1) Europa-Kommissionen betaler Systran SA et fast erstatningsbeløb på 12 001 000 EUR.

2) I øvrigt frifindes Europa-Kommissionen.

3) Europa-Kommissionen betaler sagens omkostninger.

(1) EUT C 69 af 24.3.2007.
DA Den Europæiske Unions Tidende C 38/10

Rettens dom af 16. december 2010 — Martin mod Parlamentet

(Sag T-276/07) (1)

(Regulativ om omkostningsgodtgørelser og andre godtgørelser til Europa-Parlamentets medlemmer - tilbagesøgning af urigtigt udbetalte beløb)

2011/C 38/13

Processprog: fransk

Parter

Sagsøger: Hans-Peter Martin (Wien, Østrig) (ved advokaterne É. Boigelot, T. Bontinck og S. Woog)

Sagsøgte: Europa-Parlamentet (først ved H. Krück, D. Moore og C. Karamarcos, derefter ved H. Krück, D. Moore og M. Windisch, som befuldmægtigede)

Sagens genstand

Påstand om annullation af Europa-Parlamentets generalsekretærs beslutning af 10. maj 2007 og, for så vidt som det findes nødvendigt, annullation af generaldirektøren for Europa-Parlamentets Generaldirektorat for Økonomis debetnota af 13. juni 2007 til gennemførelse af afgørelsen af 10. maj 2007 samt i givet fald enhver afgørelse om gennemførelse af ovennævnte retsakter, der måtte blive vedtaget under sagen.

Konklusion

1) Europa-Parlamentet frifindes.

2) Hans-Peter Martin betaler sagens omkostninger.

(1) EUT C 211 af 8.9.2007.
DA Den Europæiske Unions Tidende C 30/33

Rettens dom af 7. december 2010 — Fahas mod Rådet

(Sag T-49/07) (1)

(Fælles udenrigs- og sikkerhedspolitik - restriktive foranstaltninger med henblik på at bekæmpe terrorisme - indefrysning af midler - annullationssøgsmål - ret til forsvar - ret til en effektiv domstolsbeskyttelse - begrundelse - erstatningssøgsmål)

2011/C 30/58

Processprog: tysk

Parter

Sagsøger: Sofiane Fahas (Mielkendorf, Tyskland) (ved advokat F. Zillmer)

Sagsøgt: Rådet for Den Europæiske Union (ved først ved M. Bishop, E. Finnegan og S. Marquardt, derefter ved M. Bishop, J.-P. Hix og E. Finnegan, som befuldmægtigede)

Intervenient til støtte for sagsøgte: Den Italienske Republik (ved I. Bruni, som befuldmægtiget, bistået af avvocato dello Stato G. Albenzio)

Sagens genstand

Dels påstand om delvis annullation af Rådets afgørelse 2008/583/EF af 15. juli 2008 om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme og om ophævelse af afgørelse 2007/868/EF (EUT L 188, s. 21), for så vidt som den angår sagsøgeren, samt om, at Rådet tilpligtes ikke at nævne sagsøgerens navn i sine fremtidige afgørelser, så længe der ikke er truffet en retskraftig retsafgørelse, dels om erstatning

Konklusion

1) Rådet for Den Europæiske Union frifindes.

2) Sofiane Fahas bærer sine egne omkostninger og betaler Rådets omkostninger.

3) Den Italienske Republik bærer sine egne omkostninger.

(1) EUT C 95 af 28.4.2007.
DA Den Europæiske Unions Tidende C 30/33

Rettens dom af 7. december 2010 — Frucona Košice mod Kommissionen

(Sag T-11/07) (1)

(Statsstøtte - delvis afskrivning af en skattegæld i henhold til en kreditorprocedure - beslutning, der erklærer en støtte uforenelig med fællesmarkedet og anordner tilbagesøgning heraf - kriteriet om den private kreditor i en markedsøkonomi)

2011/C 30/57

Processprog: engelsk

Parter

Sagsøger: Frucona Košice a.s. (Košice, Slovakiet) (ved barrister B. Hartnett samt advokaterne O. H. Geiss og A. Barger)

Sagsøgt: Europa-Kommissionen (ved B. Martenczuk og K. Walkerová, som befuldmægtigede)

Intervenient til støtte for sagsøgte: St. Nicolaus-trade a.s. (Bratislava, Slovakiet) (ved advokat N. Smaho)

Sagens genstand

Påstand om annullation af Kommissionens beslutning 2007/254/EF af 7. juni 2006 om Den Slovakiske Republiks statsstøtte C 25/2005 (ex NN 21/2005) til Frucona Košice a.s.

Konklusion

1) Europa-Kommissionen frifindes.

2) Frucona Košice a.s. betaler sagens omkostninger.

(1) EUT C 56 af 10.3.2007.
DA Den Europæiske Unions Tidende C 346/39

Rettens dom af 26. oktober 2010 — Tyskland mod Kommissionen

(Sag T-236/07) (1)

(EUGFL - Garantisektionen - afslutning af regnskaber - regnskabsåret 2006 - datoen for anvendelsen af artikel 32, stk. 5, første afsnit, i forordning (EF) nr. 1290/2005 - bindende virkning af en ensidig erklæring fra Kommissionen, der er vedlagt som bilag til et protokollat fra et møde i Coreper)

2010/C 346/77

Processprog: tysk

Parter

Sagsøger: Forbundsrepublikken Tyskland (først ved M. Lumma og J. Möller, dernæst ved J. Möller og N. Graf Vitzthum, som befuldmægtigede)

Sagsøgt: Europa-Kommissionen (ved F. Erlbacher, som befuldmægtiget)

Sagens genstand

Delvis annullation af Kommissionens beslutning 2007/327/EF af 27. april 2007 om afslutning af regnskaberne for medlemsstaternes udbetalende organer over de udgifter, der finansieres af Den Europæiske Udviklings- og Garantifond for Landbruget (EUGFL), Garantisektionen, for regnskabsåret 2006 (EUT L 122, s. 51).

Konklusion

1) Europa-Kommissionen frifindes.

2) Forbundsrepublikken Tyskland betaler sagens omkostninger.

(1) EUT C 211 af 8.9.2007.
2)

Kontoret for Harmonisering i det Indre Marked (Varemærker og Design) bærer sine egne omkostninger og betaler de af The Procter & Gamble Company afholdte omkostninger i sagen for Retten.
DA Den Europæiske Unions Tidende C 301/24

Rettens dom af 13. september 2010 — Spanien mod Kommissionen

(Forenede sager T-156/07 og T-232/07) (1)

(Sprogordning - meddelelse om almindelige udvælgelsesprøver for fuldmægtige - offentliggørelse på alle de officielle sprog - ændringer - forordning nr. 1 - vedtægtens artikel 27, 28 og 29, stk. 1 - artikel 1, stk. 1, og stk. 2, i vedtægtens bilag III til vedtægten - begrundelsespligt - princippet om forbud mod forskelsbehandling)

2010/C 301/37

Processprog: spansk

Parter

Sagsøger: Kongeriget Spanien (ved i sag T-156/07, F. Díez Moreno og i sag T-232/07, abogados del Estado F. Díez Moreno og N. Díaz Abad)

Sagsøgt: Europa-Kommissionen (først ved J. Currall, L. Escobar Guerrero og H. Krämer, derefter ved J. Currall, H. Krämer og J. Baquero Cruz, som befuldmægtigede, bistået af avocat A. Dal Ferro)

Intervenienter til støtte for sagsøgeren: Republikken Litauen (ved D. Kriaučiūnas, som befuldmægtiget) (sag T-156/07 og T-232/07); og Den Hellenske Republik (ved s. Vodina og M. Michelogiannaki, som befuldmægtigede) (sag T-156/07)

Sagens genstand

Påstand om annullation dels af meddelelse om almindelig udvælgelsesprøve EPSO/AD/94/07 med henblik på oprettelse af en ansættelsesreserve af fuldmægtige (AD 5) på området for information, kommunikation og medier (EUT 2007 C 45 A, s. 3), dels af meddelelse om almindelig udvælgelsesprøve EPSO/AD/95/07 med henblik på oprettelse af en ansættelsesreserve til fuldmægtigstillinger (AD 5) på området for information (biblioteker/dokumentation) (EUT C 103 A, s. 7).

Konklusion

1) Europa-Kommissionen frifindes.

2) Kongeriget Spanien bærer sine egne omkostninger og betaler de af Europa-Kommissionen afholdte omkostninger.

3) Republikken Litauen og Den Hellenske Republik bærer deres egne omkostninger.

(1) EUT C 140 af 23.6.2007.
DA Den Europæiske Unions Tidende C 301/23

Rettens dom af 13. september 2010 — Mohr & Sohn mod Kommissionen

(Sag T-131/07) (1)

(Indre vandveje - kapacitetspolitik for Fællesskabets indlandsflåder - betingelser for ibrugtagning af nye fartøjer (»gammelt for nyt«-reglen) - Kommissionsbeslutning om afslag på at anvende undtagelsen i forbindelse med specialskibe - artikel 4, stk. 6, i Rådets forordning (EF) nr. 718/1999)

2010/C 301/36

Processprog: tysk

Parter

Sagsøger: Paul Mohr Sohn, Baggerei und Schiffahrt (Niederwalluf, Tyskland) (ved avocat F. von Waldstein)

Sagsøgt: Europa-Kommissionen (ved G. Braun og K. Simonsson, som befuldmægtigede)

Sagens genstand

Påstand om annullation af Kommissionens beslutning SG (2007) D/200972 af 28. februar 2007 om ikke at undtage skibet »Niclas« fra anvendelsesområdet for specialskibe i artikel 4, stk. 6, i Rådets forordning (EF) nr. 718/1999 af 29. marts 1999 om en kapacitetspolitik for Fællesskabets indlandsflåder til fremme af vandvejstransporten (EFT L 90, s. 1)

Konklusion

1) Europa-Kommissionen frifindes.

2) Paul Mohr Sohn, Baggerei und Schiffahrt bærer sine egne omkostninger og betaler Europa-Kommissionens omkostninger.

(1) EUT C 155 af 7.7.2007.